“ฟินันเซีย” เปิดตัว “FSS iSmart” หวังขึ้นแท่นผู้นำดิจิตอลโบรกเกอร์
"ฟินันเซีย" ชูความเป็นผู้นำดิจิตอลโบรกเกอร์ เปิดตัวบริการออนไลน์ใหม่ FSS iSmart ซึ่งเป็น Mobile Application ศูนย์รวมข้อมูลการลงทุน ด้วยฟังก์ชั่นที่หลากหลายสามารถตอบสนองความต้องการของนักเทรดหุ้นออนไลน์ โดยเปิดให้ดาวน์โหลดได้แล้วตั้งแต่วันที่ 28 ต.ค. 59 เป็นต้นไป ทั้งระบบ iOS และ Android 
27 ต.ค. 2559

นางพรพริ้ง สุขสันติสุวรรณ กรรมการผู้อำนวยการ บริษัทหลักทรัพย์ ฟินันเซีย ไซรัส จำกัด (มหาชน) หรือ FSS เปิดเผยว่าบริษัทมีความพร้อมในการก้าวเข้าสู่ยุคดิจิตอล โดยมุ่งมั่นในการพัฒนาด้านเทคโนโลยีในการซื้อขายหลักทรัพย์ออนไลน์อย่างต่อเนื่อง ซึ่งการเปิดตัวแอพพลิเคชั่นที่มีชื่อว่า “FSS iSmart” ในครั้งนี้ นับเป็นก้าวสำคัญอย่างหนึ่งที่บริษัทมีเจตนารมย์มุ่งเน้นพัฒนาด้านเทคโนโลยีใหม่ๆ เพื่อนักลงทุน
โดย FSS iSmart เป็น Mobile Application ศูนย์รวมข้อมูลการลงทุนที่ออกแบบมาเพื่อตอบโจทย์ให้เข้ากับไลฟ์สไตล์ของนักลงทุนในยุคปัจจุบัน ซึ่งบริษัทเชื่อมั่นว่าแอพพลิเคชั่นนี้สามารถเพิ่มการให้บริการแก่นักลงทุนได้อย่างครบวงจร
“ข้อมูลการลงทุนนับเป็นหัวใจสำคัญสำหรับนักลงทุนในการมีเครื่องมือที่จะใช้ประกอบการตัดสินใจลงทุนให้ได้อย่างมีประสิทธิภาพในการวิเคราะห์และเลือกหาหุ้น อีกทั้งนักลงทุนในปัจจุบันก็มีความรู้ความชำนาญในการลงทุนมากขึ้น บริษัทจึงได้พัฒนาเทคโนโลยีและบริการใหม่ๆ โดยเน้นการให้บริการด้วยเทคโนโลยี ให้เข้ากับยุคสมัยและไลฟ์สไตล์ของนักลงทุน บริษัทจึงเชื่อมั่นว่า FSS iSmart แอพพลิเคชั่นใหม่ที่บริษัทได้พัฒนาขึ้นมานี้จะช่วยให้นักลงทุนมีทางเลือกในการลงทุนได้อย่างมีประสิทธิภาพมากยิ่งขึ้นและมั่นใจว่าจะได้รับการตอบรับจากนักลงทุนเป็นอย่างดี” นางพรพริ้ง กล่าว
นายวราวุธ เบญจาพุทธารักษ์ กรรมการบริหาร ฝ่ายธุรกรรมอิเล็กทรอนิกส์ FSS เปิดเผยว่า FSS iSmart ศูนย์รวมข้อมูลการลงทุนนี้จะเป็นตัวช่วยที่นักลงทุนหุ้นตัวจริงต้องมี ด้วยฟังก์ชั่นที่หลากหลาย ทั้งติดตามข่าวสารภาวะตลาดหุ้นที่สำคัญทั่วโลก ได้ทันเหตุการณ์ (Breaking News), บทวิเคราะห์และกลยุทธ์การลงทุนในรูปแบบ Internet TV และ Infographics  
โดยรวมถึงปัจจัยสำคัญที่จะส่งผลกระทบต่อทิศทางหุ้นในประเทศไทยแบบ Real-Time ข้อมูลพื้นฐานและเทคนิค สัญญาณการซื้อขายที่นักลงทุนสามารถตั้งค่าได้ด้วยตนเอง (Alert) ได้อีกด้วย จุดเด่นที่สำคัญของ FSS iSmart อีกฟังก์ชั่นที่น่าสนใจคือสามารถสแกนหาหุ้นที่นักลงทุนสนใจจากเงื่อนไขคัดกรองหุ้นที่มีให้เลือกถึง 13 หมวดหมู่ ในฟังก์ชั่นที่ชื่อว่า Scanner โดยมี Indicator ให้เลือกใช้ทั้งแบบ Technical Indicator และ Fundamental ตามข้อมูลที่ต้องการ แต่ยังคงเน้นรูปแบบเรียบง่ายในการค้นหาข้อมูล จะแสดงข้อมูลของหุ้นในแต่ละหมวดหมู่ อาทิ SET Index, Sectors, Favorite ในรูปแบบของ Head map ที่ดูเข้าใจง่ายต่อการเปรียบเทียบหุ้นรายตัว และมีฟังก์ชั่นสำหรับการจัดเรียงลำดับข้อมูลอย่างหลากหลาย ได้แก่ Symbol, Volume และ Percent Change นักลงทุนยังสามารถเลือกดูได้ในรูปแบบ Technical Chart ที่แสดงการเคลื่อนไหวของราคาหุ้นที่มีความสนใจเป็นพิเศษ
นอกจากนี้ บริษัทยังมีโครงการต่อยอดเพื่อพัฒนาขีดความสามารถของแอพพลิเคชั่น FSS iSmart ต่อไปในอนาตคอีกด้วย ทั้งนี้ เป้าหมายสูงสุดเพื่อเป็นประโยชน์ต่อนักลงทุนของบริษัทให้ได้รับข้อมูลที่ถูกต้องชัดเจนเข้าใจและใช้งานง่ายครบถ้วนในแอพพลิเคชั่นเดียว เพื่อประกอบการตัดสินใจในการลงทุนอย่างมีประสิทธิภาพและประสบผลสำเร็จสูงสุด   
โดยสามารถดาวน์โหลดแอพพลิเคชั่นได้ตั้งแต่วันที่ 28 ตุลาคม 2559 เป็นต้นไป ที่ App Store สำหรับระบบ iOS และที่ Google Play สำหรับระบบ Android โดยนักลงทุนของบริษัท สามารถใช้บริการฟรีได้ครบทุกฟังก์ชั่น ส่วนผู้ที่สนใจทั่วไปสามารถลงทะเบียนทดลองใช้งานได้ฟรี 15 วัน สอบถามข้อมูลเพิ่มเติมได้ที่ Call Center โทร. 0-2658-9829 หรือเว็บไซต์บริษัท www.fnsyrus.com
